Asmi ttraǧunt tilawin ayen ziden, ferhent almi isent-yekkes ṭṭmeɛ yiles. Ma d ass-n uɣalent kan di ttselbiba d acu n wergaz-agi ara sent-id-yasen i imensi. Almi ata yekka-d urgaz deg imi n tewwurt, yessers-asent-tt-id di tɣerɣert … iles ! d iles diɣen am umezwaru ! Ihun bab lhanna ! Imi d iles meqqar ccur, ma d taḍsa, rwant-tt deg ulawen-nsent : d acu-t uɛeggunagi yesnen kan ad d-yaɣ ilsawen ? Ma d amɣar, netta, ikemmez kan tamart-is. Almi fukken imensi, sakin iluɛa mmi-s : -Tura, a mmi, ata tufid-iyi-d am akken wehmeɣ.